paragraph_text: Nemiri u Federaciji Bosne i Hercegovine 2014., također i Bosansko proljeće, označuju niz nasilnih prosvjeda na bošnjačkom dijelu Federacije BiH. Počeli su u Tuzli 4. veljače, a uskoro su se proširili i na ostale gradove s bošnjačkom većinom. Vrhunac nemira dogodio se kada je zapaljena zgrada Predsjedništva BiH, kao i zgrade županijskih vlada u Sarajevu, Tuzli i Zenici. Priljev nemira dogodio se i u Mostaru, kada su demonstranti iz istočnog dijela zapalili nekoliko javnih zgrada, a također i u Republici Srpskoj gdje je nekoliko bošnjačkih udruženja mirno prosvjedovalo u znak podrške demonstrantima.